สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)

| สตาร์ วอร์ส: เดอะ โคลน วอร์ส |
| --- | --- |
ชื่อเรื่องในภาพยนตร์และในตอนของหกซีซันแรก
ประเภท:   บันเทิงคดีวิทยาศาสตร์ทหาร  โลดโผน  ผจญภัย 
สร้างโดย: จอร์จ ลูคัส
เค้าโครงจาก: สตาร์ วอร์ส โดย จอร์จ ลูคัส
เขียนโดย:   เดฟ ฟิโลนี  สตีเฟน เมลชิง  เคที ลูคัส  คริสเตียน เทย์เลอร์  ดริว ซี. กรีนเบิร์ก  เฮนรี กิลรอย  แคเมรอน ลิตแวก  แมตต์ มิกโนวิตซ์  พอล ดีนี 
กำกับโดย: เดฟ ฟิโลนี (ผู้กำกับดูแล)
เสียงของ:   แมตต์ แลนเทอร์  เจมส์ อาร์โนลด์ เทย์เลอร์  แอชลีย์ เอกสไตน์  ดี แบรดลีย์ เบเกอร์  แมทธิว วูด  ทอม เคน  เคเธอรีน เทเบอร์  เทอร์เรนซ์ ซี. คาร์สัน  เอียน เอเบอร์ครอมบี  โครีย์ เบอร์ทัน  นิกา ฟัตเทอร์แมน  แอนโทนี แดเนียลส์  ฟิล ลามาร์  อาเมด เบสท์  จิม คัมมิงส์  บาร์บารา กูดซัน  แคลนซี บราวน์  สตีเฟน สแตนตัน  จอน แฟฟโรว์  เคที แซ็คฮอฟฟ์  แซม วิทเวอร์  ทิม เคอร์รี  เอียน แม็คเดียร์มิด 
บรรยายโดย: ทอม เคน
ผู้ประพันธ์เพลง: เควิน ไคเนอร์
ประเทศแหล่งกำเนิด: สหรัฐ
จำนวนฤดูกาล: 7
จำนวนตอน: 133 (รายชื่อตอน)
การผลิต
ผู้อำนวยการผลิต:   จอร์จ ลูคัส  แคเธอริน ไวน์เดอร์ (ซีซัน 1–3)  เดฟ ฟิโลนี (ซีซัน 7) 
ผู้อำนวยการสร้าง: แครี ซิลเวอร์ (ซีซัน 1–6) แคโรไลน์ เคอร์เมล (ซีซัน 7)
ความยาวตอน: 19-26 นาที
บริษัทผู้ผลิต:   ลูคัสฟิล์ม  ลูคัสฟิล์มแอนิเมชัน  ลูคัสฟิล์มแอนิเมชันสิงคโปร์  โพลีกอนพิกเจอร์ส 
ออกอากาศ
เครือข่าย:   การ์ตูนเน็ตเวิร์ค (ซีซัน 1–5)  เน็ตฟลิกซ์ (ซีซัน 6)  ดิสนีย์+ (ซีซัน 7) 
ออกอากาศ: 3 ตุลาคม ค.ศ. 2008 (2008-10-03) – 4 พฤษภาคม ค.ศ. 2020 (2020-05-04)
การแสดงที่เกี่ยวข้อง
  สตาร์ วอร์ส: สงครามมนุษย์โคลน  สตาร์ วอร์ส เรเบลส์  สตาร์ วอร์ส: ทีมโคตรโคลนมหากาฬ  สตาร์ วอร์ส: เทลส์ 
สตาร์ วอร์ส: เดอะ โคลน วอร์ส (อังกฤษ: Star Wars: The Clone Wars) เป็นแอนิเมชันชุดในรูปแบบคอมพิวเตอร์แอนิเมชัน สร้างโดยจอร์จ ลูคัส แอนิเมชันชุดนี้เริ่มต้นจากการฉาย สตาร์ วอร์ส: สงครามโคลน ในโรงภาพยนตร์เมื่อวันที่ 15 สิงหาคม ค.ศ. 2008 ก่อนที่ตัวแอนิเมชันชุดเองจะออกอากาศบน การ์ตูนเน็ตเวิร์ค เมื่อวันที่ 3 ตุลาคม ค.ศ. 2008 แอนิเมชันชุดนี้ดำเนินเรื่องอยู่ในกาแลกซีสมมติ สตาร์ วอร์ส ช่วงระยะเวลาสามปีระหว่างภาพยนตร์ เอพพิโซด 2 กองทัพโคลนส์จู่โจม และ เอพพิโซด 3 ซิธชำระแค้น แอนิเมชันชุดนี้เป็นการรีบูต สตาร์ วอร์ส: สงครามมนุษย์โคลน (2003–2005) ซึ่งเป็นแอนิเมชันสองมิติที่ออกอากาศไปก่อนหน้านี้ เดอะ โคลน วอร์ส มีความยาวในแต่ละตอนประมาณ 22 นาที เพื่อเติมเต็มช่องว่างครึ่งชั่วโมงของรายการโทรทัศน์ ซึ่งแอนิเมชันชุดก่อนหน้านี้มีความยาวเพียงแค่ 3–15 นาทีต่อตอน เดฟ ฟิโลนีเคยเป็นผู้อำนวยการดูแลของแอนิเมชันชุดนี้
ช่วงต้นปี ค.ศ. 2013 ลูคัสฟิล์มประกาศว่า เดอะ โคลน วอร์ส จะ "ยุติการสร้าง" โดยแอนิเมชันสิบสามตอนซึ่งรวมกันเป็นซีซันหกนั้นเปิดให้ชมใน เน็ตฟลิกซ์ เฉพาะในสหรัฐ พร้อมกับแอนิเมชันชุดทั้งหมด เริ่มตั้งแต่วันที่ 7 มีนาคม ค.ศ. 2014 โครงการ เดอะ โคลน วอร์ส เลกาซี เป็นการดัดแปลงเรื่องราวที่ไม่ได้สร้างให้กลายเป็นรูปแบบสื่ออื่น เช่น การ์ตูนและนวนิยาย แอนิเมชันชุดนี้ได้รับการฟื้นฟูสำหรับซีซันเจ็ดซึ่งเป็นซีซันสุดท้ายประกอบด้วยสิบสองตอน ออกอากาศครั้งแรกบน ดิสนีย์+ เมื่อวันที่ 21 กุมภาพันธ์ ค.ศ. 2020
เดอะ โคลน วอร์ส ประสบความสำเร็จอย่างมาก กลายเป็นหนึ่งในรายการที่มีเรตติ้งสูงสุดของการ์ตูนเน็ตเวิร์คในช่วงการออกอากาศครั้งแรก ตลอดระยะเวลาที่ออกอากาศ แอนิเมชันชุดนี้ได้รับการตอบรับเป็นอย่างดีจากนักวิจารณ์ โดยได้รับการยกย่องในเรื่องบท, ฉากโลดโผน, ตัวละคร, งานด้านภาพ, การพากย์เสียง, สไตล์ศิลปะ, แอนิเมชัน, ดนตรี, ขนาดและโทน แอนิเมชันชุดนี้ยังได้รับความสนใจจากแฟน ๆ จำนวนมาก และยังได้รับการเสนอชื่อเข้าชิงรางวัลอุตสาหกรรมมากมาย รวมถึง รางวัลเดย์ไทม์เอมมีอวอร์ดสและรางวัลแอนนีอวอร์ดส
แอนิเมชันชุดที่เกี่ยวข้อง สตาร์ วอร์ส เรเบลส์ ออกอากาศช่วงระหว่างซีซันหกและซีซันเจ็ดของ เดอะ โคลน วอร์ส โดยมีตัวละครจาก เดอะ โคลน วอร์ส ปรากฏตัวใน เรเบลส์ ประกอบด้วยกัปตันเร็กซ์, อาโซกา ทาโนและมอล สตาร์ วอร์ส: ทีมโคตรโคลนมหากาฬ เป็นแอนิเมชันภาคแยกที่มีเนื้อเรื่องเกี่ยวกับทีมโคลนทรูปเปอร์ที่ปรากฏตัวในซีซันเจ็ดของ เดอะ โคลน วอร์ส ออกอากาศเมื่อวันที่ 4 พฤษภาคม ค.ศ. 2021